b'\n_START_ARTICLE_\nGeorge Eastman House\n_START_PARAGRAPH_\nGeorge Eastman House je najstarej\xc5\xa1i muzej na svetu, ki obravnava fotografsko tematiko in eden najstarej\xc5\xa1ih filmskih arhivov. Odprt je bil leta 1949. Nahaja se v Rochestru, v ZDA. Poleg muzejske dejavnosti velja George Eastman House za eno najbolj\xc5\xa1ih prezervatorskih in konzervatorskih ustanov za podro\xc4\x8dje filma in fotografije na svetu. Muzej se nahaja v hi\xc5\xa1i, ki jo je zgradil George Eastman, ustanovitelj podjetja Eastman Kodak.'